title: Komisjoni rakendusmäärus (EL) 2019/802, 17. mai 2019, millega parandatakse rakendusmääruse (EL) 2018/775 (millega nähakse ette Euroopa Parlamendi ja nõukogu määruse (EL) nr 1169/2011 (milles käsitletakse toidualase teabe esitamist tarbijatele) artikli 26 lõike 3 kohaldamise eeskirjad seoses toidu põhilise koostisosa päritoluriigi või lähtekoha märkimise eeskirjadega) kreekakeelset versiooni (EMPs kohaldatav tekst)

text:
                  20.5.2019

                  ET

                  Euroopa Liidu Teataja

                  L 132/21

         KOMISJONI RAKENDUSMÄÄRUS (EL) 2019/802,
         17. mai 2019,
         millega parandatakse rakendusmääruse (EL) 2018/775 (millega nähakse ette Euroopa Parlamendi ja nõukogu määruse (EL) nr 1169/2011 (milles käsitletakse toidualase teabe esitamist tarbijatele) artikli 26 lõike 3 kohaldamise eeskirjad seoses toidu põhilise koostisosa päritoluriigi või lähtekoha märkimise eeskirjadega) kreekakeelset versiooni
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2011. aasta määrust (EL) nr 1169/2011, milles käsitletakse toidualase teabe esitamist tarbijatele ning millega muudetakse Euroopa Parlamendi ja nõukogu määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks komisjoni direktiiv 87/250/EMÜ, nõukogu direktiiv 90/496/EMÜ, komisjoni direktiiv 1999/10/EÜ, Euroopa Parlamendi ja nõukogu direktiiv 2000/13/EÜ, komisjoni direktiivid 2002/67/EÜ ja 2008/5/EÜ ning komisjoni määrus (EÜ) nr 608/2004, (1) eriti selle artikli 26 lõiget 8,
         ning arvestades järgmist:

                     (1)

                     Komisjoni rakendusmääruse (EL) 2018/775 (2) kreekakeelse versiooni artikli 1 lõigetes 1 ja 2 esinevad vead seoses kõnealuse määruse kohaldamisalaga.

                     (2)

                     Seepärast tuleks rakendusmääruse (EL) 2018/775 kreekakeelset versiooni vastavalt parandada. Teistes keeleversioonides ei ole vaja parandusi teha.

                     (3)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               (ei puuduta eestikeelset versiooni)

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. mai 2019

                  Komisjoni nimel

                  president

               Jean-Claude JUNCKER

            (1)  ELT L 304, 22.11.2011, lk 18.

            (2)  Komisjoni 28. mai 2018. aasta rakendusmäärus (EL) 2018/775, millega nähakse ette Euroopa Parlamendi ja nõukogu määruse (EL) nr 1169/2011 (milles käsitletakse toidualase teabe esitamist tarbijatele) artikli 26 lõike 3 kohaldamise eeskirjad seoses toidu põhilise koostisosa päritoluriigi või lähtekoha märkimise eeskirjadega (ELT L 131, 29.5.2018, lk 8).


title: Komisjoni rakendusmäärus (EL) 2019/805, 17. mai 2019, mis käsitleb Trichoderma reesei DSM 32338 abil toodetud muramidaasi preparaadi lubamist broilerite ja vähe levinud kodulinnuliikide nuumlindude söödalisandina (loa hoidja DSM Nutritional Products Ltd., keda esindab ELis DSM Nutritional Products Sp. Z o.o) (EMPs kohaldatav tekst)

text:
                  20.5.2019

                  ET

                  Euroopa Liidu Teataja

                  L 132/33

         KOMISJONI RAKENDUSMÄÄRUS (EL) 2019/805,
         17. mai 2019,
         mis käsitleb Trichoderma reesei DSM 32338 abil toodetud muramidaasi preparaadi lubamist broilerite ja vähe levinud kodulinnuliikide nuumlindude söödalisandina (loa hoidja DSM Nutritional Products Ltd., keda esindab ELis DSM Nutritional Products Sp. Z o.o)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlus Trichoderma reesei DSM 32338 abil toodetud muramidaasi preparaadi kasutamiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.

                     (3)

                     Taotluses käsitletakse Trichoderma reesei DSM 32338 abil toodetud muramidaasi preparaadi lubamist broilerite ja vähe levinud kodulinnuliikide nuumlindude söödalisandina ning selle klassifitseerimist söödalisandite kategooriasse „zootehnilised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 14. juuni 2018. aasta arvamuses (2) järeldusele, et kavandatud kasutustingimuste juures ei avalda Trichoderma reesei DSM 32338 abil toodetud muramidaasi preparaat kahjulikku mõju ei loomade ega inimeste tervisele ega keskkonnale. Samuti jõuti järeldusele, et söödalisand võib nahka ja silmi ärritada ning nahka sensibiliseerida. Seepärast leiab komisjon, et tuleks võtta asjakohaseid kaitsemeetmeid, et vältida kahjulikku mõju inimeste, eelkõige söödalisandi kasutajate tervisele. Lisaks jõudis toiduohutusamet järeldusele, et kõnealune söödalisand parandas broilerite söödaväärindust. Toiduohutusamet leidis, et seda järeldust võib laiendada vähe levinud kodulinnuliikide nuumlindudele. Toiduohutusameti hinnangul ei ole vaja kehtestada turustamisjärgse järelevalve erinõudeid. Ühtlasi kinnitas toiduohutusamet määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.

                     (5)

                        Trichoderma reesei DSM 32338 abil toodetud muramidaasi preparaadi hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „muud zootehnilised söödalisandid“, lubatakse kasutada söödalisandina loomasöötades kõnealuses lisas esitatud tingimustel.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. mai 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  EFSA Journal 2018; 16(7): 5342.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Aktiivsuse ühikuid 12 % niiskusesisaldusega täissööda kg kohta

                           Kategooria: zootehnilised söödalisandid. Funktsionaalrühm: muud zootehnilised söödalisandid (söödaväärinduse parandamine)

                        4d16

                        Loa hoidjat DSM Nutritional Products Ltd. esindab ELis ettevõtja DSM Nutritional Products Sp. Z o.o.

                        Muramidaas
                        (EC 3.2.1.17)

                           Söödalisandi koostis

                           Trichoderma reesei (DSM 32338) abil toodetud muramidaas (EC 3.2.1.17) (lüsosüüm), mille minimaalne aktiivsus on 60 000  LSU(F)/g (1)

                        Tahkise ja vedelikuna

                           Toimeaine kirjeldus

                           Trichoderma reesei (DSM 32338) abil toodetud muramidaas (EC 3.2.1.17) (lüsosüüm)

                           Analüüsimeetod
                            (2)

                        Muramidaasi kvantifitseerimiseks:
                        fluorestsentsipõhine ensüümanalüüsi meetod, millega määratakse fluorestseiiniga märgistatud peptidoglükaani preparaadi ensüümkatalüütiline depolümerisatsioon pH tasemel 6,0 ja temperatuuril 30 °C.

                        Broilerid
                        Vähe levinud kodulinnuliikide nuumlinnud

                        —

                        25 000  LSU(F)

                        —

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, et vähendada nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha- ja hingamiskaitsevahendeid.

                        9. juuni 2029

               (1)  Üks LSU(F) ühik on määratletud kui ensüümi kogus, mis suurendab pH tasemel 6,0 ja temperatuuril 30 °C 12,5 μg/ml fluorestseiiniga märgistatud peptidoglükaani fluorestsentsi minutis sellise väärtuse võrra, mis vastab ligikaudu 0,06 nanomooli fluorestseiinisotiotsüanaadi isomeeri I fluorestsentsile.

               (2)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Nõukogu rakendusmäärus (EL) 2019/855, 27. mai 2019, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid

text:
                  28.5.2019

                  ET

                  Euroopa Liidu Teataja

                  L 140/1

         NÕUKOGU RAKENDUSMÄÄRUS (EL) 2019/855,
         27. mai 2019,
         millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 23. märtsi 2012. aasta määrust (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010, (1) eriti selle artikli 46 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 23. märtsil 2012 vastu määruse (EL) nr 267/2012.

                     (2)

                     Kooskõlas määruse (EL) nr 267/2012 artikli 46 lõikega 7 on nõukogu läbi vaadanud kõnealuse määruse IX ja XIV lisas esitatud isikute ja üksuste loetelu.

                     (3)

                     Nõukogu leidis, et 17 kannet määruse (EL) nr 267/2012 IX lisas tuleks ajakohastada.

                     (4)

                     Määrust (EL) nr 267/2012 tuleks seetõttu vastavalt muuta,

               ON VÕTNUD VASTU KÄESOLEVA MÄÄRUSE:

            Artikkel 1
            Määruse (EL) nr 267/2012 IX lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. mai 2019

                  Nõukogu nimel

                  eesistuja

               N. HURDUC

            (1)  ELT L 88, 24.3.2012, lk 1.

            LISA
            Määruse (EL) nr 267/2012 IX lisa muudetakse järgmiselt.

                        1)

                        Pealkirja „I. Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused“ all asendatakse alapealkirja „A. Isikud“ all esitatud vastavad kanded järgmisega:

                                    Nimi

                                    Identifitseerimisandmed

                                    Põhjendused

                                    Loetellu kandmise kuupäev

                                    „14.

                                    Brigaadikindral Mohammad NADERI

                                    Iraani lennundustööstuse organisatsiooni (Aviation Industries Organisation, IAIO) juhataja. Iraani Aerospace Industries Organisationi (AIO) endine juhataja. AIO on osalenud tundlikes Iraani programmides.

                                    23.6.2008

                                    23.

                                    Davoud BABAEI

                                    Praegune julgeolekujuht kaitse- ja relvajõudude logistika ministeeriumi uuringute instituudi kaitsealase innovatsiooni ja uuringute organisatsioonis (Organisation of Defensive Innovation and Research (SPND)), mida juhib ÜRO poolt loetellu lisatud Mohsen Fakhrizadeh-Mahabadi. Rahvusvaheline Aatomienergiaagentuur (IAEA) on SPNDd identifitseerinud seoses Iraani tuumaprogrammi võimaliku sõjalise mõõtmega, mille küsimuses Iraan keeldub koostööd tegemast. Julgeolekujuhina vastutab Babaei teabe avalikustamise vältimise eest, kaasa arvatud IAEAle.

                                    1.12.2011

                                    25.

                                    Sayed Shamsuddin BORBORUDI
                                    teise nimega Seyed Shamseddin BORBOROUDI

                                    Sünniaeg: 21. september 1969

                                    ÜRO poolt loetellu lisatud Iraani aatomienergiaorganisatsiooni asejuht, kus ta allub ÜRO poolt loetellu lisatud Feridun Abbasi Davanile. On olnud seotud Iraani tuumaprogrammiga alates vähemalt astast 2002, sealhulgas on ta olnud AMADi endine hanke- ja logistikajuht, kus ta vastutas selliste variettevõtete kasutamise eest nagu Kimia Madan, et hankida varustust ja materjali Iraani tuumarelvaprogrammi jaoks.

                                    1.12.2011

                                    27.

                                    Kamran DANESHJOO (teise nimega DANESHJOU)

                                    Endine teadusuuringute, teaduse ja tehnoloogia minister. Ta on toetanud Iraanis läbiviidavaid tuumarelva leviku tõkestamise seisukohast tundlikke tuumaenergiaalaseid tegevusi.

                                    1.12.2011“

                        2)

                        Pealkirja „I. Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused“ all asendatakse alapealkirja „B. Üksused“ all esitatud vastavad kanded järgmisega:

                                    Nimi

                                    Identifitseerimisandmed

                                    Põhjendused

                                    Loetellu kandmise kuupäev

                                    „12.

                                    Fajr Aviation Composite Industries

                                    Mehrabad Airport, PO Box 13445-885, Tehran, Iraan

                                    Kaitse- ja relvajõudude logistilise toe ministeeriumi alla kuuluva Iraani lennundustööstuse organisatsiooni (EL on mõlemad kandnud loetellu) tütarettevõte, mis toodab peamiselt komposiitmaterjale lennundustööstusele.

                                    26.7.2010

                                    95.

                                    Samen Industries

                                    2nd km of Khalaj Road End of Seyyedi St., P.O. Box 91735-549, 91735 Mashhad, Iran, Tel.: +98 511 3853008, +98 511 3870225

                                    ÜRO poolt loetellu lisatud Khorasan Mettalurgy Industries varinimi, Ammunition Industries Group (AMIG) tütarettevõte.

                                    1.12.2011

                                    153.

                                    Organisation of Defensive Innovation and Research (SPND)

                                    Organisation of Defensive Innovation and Research (SPND) toetab otseselt Iraani tuumarelva leviku tõkestamise seisukohast tundlikke tuumaenergiaalaseid tegevusi. IAEA on nimetanud SPNDd seoses kahtlustega Iraani tuumaprogrammi võimaliku sõjalise mõõtme pärast. SPNDd juhib ÜRO loetellu kantud Mohsen Fakhrizadeh-Mahabadi ning see on kaitse- ja relvajõudude logistilise toe ministeeriumi (MODAFL, ELi poolt loetellu kantud) osa.

                                    22.12.2012“

                        3)

                        II punktis asendatakse alapealkirja „A. Isikud“ all esitatud vastavad kanded järgmisega:

                                    Nimi

                                    Identifitseerimisandmed

                                    Põhjendused

                                    Loetellu kandmise kuupäev

                                    „1.

                                    Islami revolutsioonilise kaardiväe (IRGC) brigaadikindral Javad DARVISH-VAND

                                    Iraani kaitse- ja relvajõudude logistilise toe ministeeriumi (MODAFL) endine ministri asetäitja ja peainspektor.

                                    23.6.2008

                                    3.

                                    Parviz FATAH

                                    Sündinud 1961. aastal

                                    IRGC liige. Endine energeetikaminister.

                                    26.7.2010

                                    4.

                                    IRGC brigaadikindral Seyyed Mahdi FARAHI

                                    Iraani Aerospace Industries Organisationi (AIO) endine juhataja ning ÜRO poolt loetellu kantud Kaitsetööstuse organisatsiooni (DIO) endine tegevdirektor. IRGC liige ning Iraani kaitse- ja relvajõudude logistilise toe ministeeriumi (MODAFL) ministri asetäitja.

                                    23.6.2008

                                    5.

                                    IRGC brigaadikindral Ali HOSEYNITASH

                                    IRGC liige. Kõrgeima riikliku julgeolekunõukogu liige, kaasatud tuumaküsimuste poliitika kujundamisse.

                                    23.6.2008

                                    12.

                                    IRGC brigaadikindral Ali SHAMSHIRI

                                    IRGC liige. On olnud MODAFLi juhtivatel ametikohtadel.

                                    23.6.2008

                                    13.

                                    IRGC brigaadikindral Ahmad VAHIDI

                                    MODAFLi endine minister.

                                    23.6.2008

                                    15.

                                    Abolghassem Mozaffari SHAMS

                                    Khatam Al-Anbiya Construction Headquarters endine juht.

                                    1.12.2011“

                        4)

                        II punktis asendatakse alapealkirja „B. Üksused“ all esitatud vastav kanne järgmisega:

                                    Nimi

                                    Identifitseerimisandmed

                                    Põhjendused

                                    Loetellu kandmise kuupäev

                                    „11.

                                    Behnam Sahriyari Trading Company

                                    Postiaadress: Ziba Buidling, 10th Floor, Northern Sohrevardi Street, Tehran, Iran

                                    Tegeleb relvatranspordiga IRGC nimel.

                                    23.1.2012“

                        5)

                        Pealkirja „I. Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused“ all jäetakse alapealkirja „B. Üksused“ alla lisatakse järgmine kanne:

                                    Nimi

                                    Identifitseerimisandmed

                                    Põhjendused

                                    Loetellu kandmise kuupäev

                                    „20.

                                                b)

                                                Iran Communications Industries (ICI)

                                    PO Box 19295-4731, Pasdaran Avenue, Tehran, Iran; Teine aadress: PO Box 19575-131, 34 Apadana Avenue, Tehran, Iran; Teine aadress: Shahid Langary Street, Nobonyad Square Ave, Pasdaran, Tehran

                                    Iran Communication Industries, mis on Iran Electronics Industries (ELi poolt loetellu kantud) tütarettevõte, toodab mitmesuguseid esemeid, sealhulgas sidesüsteeme, avioonilisi, optilisi ja elektro-optilisi seadmeid, mikroelektroonikat, infotehnoloogiat, katse- ja mõõtmisvahendeid, telekommunikatsiooni turvalisuse tagamise seadmeid, elektroonilisi sõjapidamisvahendeid, raketiheitjaid, ning tegeleb radariosade tootmise ja hooldusega.

                                    26.7.2010“

                        6)

                        Pealkirja „I. Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused“ all jäetakse alapealkirja „B. Üksused“ all välja järgmine kanne:

                                    Nimi

                                    Identifitseerimisandmed

                                    Põhjendused

                                    Loetellu kandmise kuupäev

                                    „19.

                                    Iran Communications Industries (ICI)

                                    PO Box 19295-4731, Pasdaran Avenue, Tehran, Iran; Teine aadress: PO Box 19575-131, 34 Apadana Avenue, Tehran, Iran; Teine aadress: Shahid Langary Street, Nobonyad Square Ave, Pasdaran, Tehran

                                    Iran Communication Industries, mis on Iran Electronics Industries (vt nr 20) tütarettevõte, toodab mitmesuguseid esemeid, sealhulgas sidesüsteeme, avioonilisi, optilisi ja elektro-optilisi seadmeid, mikroelektroonikat, infotehnoloogiat, katse- ja mõõtmisvahendeid, telekommunikatsiooni turvalisuse tagamise seadmeid, elektroonilisi sõjapidamisvahendeid, raketiheitjaid, ning tegeleb radariosade tootmise ja hooldusega. Nimetatud esemeid saab kasutada programmides, mille suhtes on ÜRO Julgeolekunõukogu resolutsiooniga 1737 kehtestatud sanktsioonid.

                                    26.7.2010“

                        7)

                        II punktis lisatakse alapealkirja „B. Üksused“ alla järgmine kanne:

                                    Nimi

                                    Identifitseerimisandmed

                                    Põhjendused

                                    Loetellu kandmise kuupäev

                                    „12.

                                    Etemad Amin Invest Co Mobin

                                    Pasadaran Av. Tehran, Iran

                                    IRGCi omandis või kontrolli all olev äriühing, mis aitab rahastada Iraani valitsemiskorra strateegilisi huve.

                                    26.7.2010“

                        8)

                        Pealkirja „I. Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused“ all jäetakse alapealkirja „B. Üksused“ all välja järgmine kanne:

                                    Nimi

                                    Identifitseerimisandmed

                                    Põhjendused

                                    Loetellu kandmise kuupäev

                                    „10.

                                    Etemad Amin Invest Co Mobin

                                    Pasadaran Av. Tehran, Iran

                                    Olles tihedalt seotud ettevõtjatega Naftar ja Bonyad-e Mostazafan, aitab rahastada nii valitsemiskorra kui ka Iraani paralleelriigi strateegilisi huve.

                                    26.7.2010“


title: Komisjoni rakendusmäärus (EL) 2019/857, 27. mai 2019, millega pikendatakse luba kasutada Saccharomyces cerevisiae CNCM I-1077 lüpsilammaste ja lüpsikitsede söödalisandina ning tunnistatakse kehtetuks määrus (EÜ) nr 226/2007 (loa hoidja Danstar Ferment AG, keda esindab Lallemand SAS) (EMPs kohaldatav tekst)

text:
                  28.5.2019

                  ET

                  Euroopa Liidu Teataja

                  L 140/18

         KOMISJONI RAKENDUSMÄÄRUS (EL) 2019/857,
         27. mai 2019,
         millega pikendatakse luba kasutada Saccharomyces cerevisiae CNCM I-1077 lüpsilammaste ja lüpsikitsede söödalisandina ning tunnistatakse kehtetuks määrus (EÜ) nr 226/2007 (loa hoidja Danstar Ferment AG, keda esindab Lallemand SAS)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatavate söödalisandite loa taotlemise nõue ning sellise loa andmise ja kehtivuse pikendamise alused ja kord.

                     (2)

                        Saccharomyces cerevisiae CNCM I-1077 on komisjoni määrusega (EÜ) nr 226/2007 (2) saanud kümneks aastaks loa lüpsikitsede ja lüpsilammaste söödalisandina.

                     (3)

                     Määruse (EÜ) nr 1831/2003 artikli 14 kohaselt esitas kõnealuse loa hoidja taotluse, mis käsitleb Saccharomyces cerevisiae CNCM I-1077 söödalisandina kasutamise loa pikendamist lüpsikitsede ja lüpsilammaste puhul ning kõnealuse söödalisandi liigitamist söödalisandite kategooriasse „zootehnilised lisandid“. Taotlusele olid lisatud määruse (EÜ) nr 1831/2003 artikli 14 lõikes 2 nõutud andmed ja dokumendid.

                     (4)

                     Euroopa Toiduohutusamet (edaspidi „amet“) jõudis 5. juuli 2018. aasta arvamuses (3) järeldusele, et taotleja esitatud andmetest nähtub, et söödalisand vastab loa andmise tingimustele.

                     (5)

                        Saccharomyces cerevisiae CNCM I-1077 hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks pikendada kõnealuse söödalisandi loa kehtivust vastavalt käesoleva määruse lisas esitatud tingimustele.

                     (6)

                        Saccharomyces cerevisiae CNCM I-1077 söödalisandina kasutamise loa kehtivuse pikendamise tõttu käesoleva määruse lisas sätestatud tingimustel tuleks määrus (EÜ) nr 226/2007 kehtetuks tunnistada.

                     (7)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Käesoleva määruse lisas kirjeldatud ning söödalisandite kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“ kuuluva söödalisandi loa kehtivust pikendatakse kõnealuses lisas sätestatud tingimustel.

            Artikkel 2
            Määrus (EÜ) nr 226/2007 tunnistatakse kehtetuks.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. mai 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 1. märtsi 2007. aasta määrus (EÜ) nr 226/2007, mis käsitleb Saccharomyces cerevisiae CNCM I-1077 (Levucell SC20 ja Levucell SC10 ME) lubamist söödalisandina (ELT L 64, 2.3.2007, lk 26).

            (3)  EFSA Journal 2018;16(7):5385.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        CFU/kg täissöödas, mille niiskusesisaldus on 12 %

                           Kategooria: zootehnilised söödalisandid. Funktsionaalrühm: soolestiku mikrofloorat tasakaalustavad ained

                        4b1711

                        Danstar Ferment AG, keda esindab Lallemand SAS

                           Saccharomyces cerevisiae CNCM I-1077

                           Söödalisandi koostis:

                           Saccharomyces cerevisiae CNCM I-1077 preparaat, mis sisaldab vähemalt:

                                    —

                                    1 × 1010 CFU 1 g lisandis (kaetud);

                                    —

                                    2 × 1010 CFU 1 g lisandis (katmata);

                           Toimeaine kirjeldus:

                           Saccharomyces cerevisiae CNCM I-1077 eluvõimelised kuivatatud rakud

                           Analüüsimeetod
                            (1)

                        Loendamine: süviskülvimeetod, kasutades klooramfenikool-dekstroos-pärmiekstrakti agarit (EN 15789:2009)
                        Tuvastamine: polümeraasi ahelreaktsiooni (PCR) meetod (CEN/TS 15790:2008)

                        Lüpsikitsed

                        —

                        5 × 108

                        —

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödalisandi märgistusel esitatakse järgmine teave: „Soovitatav annus lüpsikitsedel ja lüpsilammastel: 4 × 109 CFU looma kohta päevas“

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid riske. Kui selline kasutamiskord ja sellised meetmed ei võimalda kõnealuseid riske kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas silma- ja hingamiskaitsevahendeid.

                        17. juuni 2029

                        Lüpsilambad

                        1,2 × 109

               (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports